open-index/open-wikipedia-markdown huggingface dataset:
Presidentvalget i Polen 2025

**Presidentvalget i Polen 2025** ble holdt 18. mai 2025. Ingen av kandidatene fikk mer enn 50 % av stemmene, og det ble derfor holdt en ny valgomgang 1. juni. I andre valgomgang deltok bare de to kandidatene med best oppslutning i første omgang. Karol Nawrocki vant andre valgomgang med 50,89 % av stemmene. 

Polens president har i hovedsak en seremoniell rolle med begrenset myndighet i utenrikspolitikk og forsvarssaker. En viktig funksjon er likevel at han nedlegge veto mot iverksettelse av lover vedtatt i parlamentet. Statsminister Donald Tusks regjering hadde ved valget for liten støtte i parlamentet til kunne å overstyre presidentens vetorett.

## Utgangsposisjon
Parlamentsvalget i Polen i 2023 innebar en politisk kursendring for landet. Jarosław Kaczyńskis parti Lov og rettferdighet ble størst, men Donald Tusk som ledet Koalicja Obywatelska (Borgerkoalisjonen) fikk likevel samlet en koalisjon som var stor nok til å danne regjering. Lov og rettferdighet hadde i sin foregående åtte år lange periode som regjeringsparti, vedtatt lover som gjorde store inngrep i justisvesenets selvstendighet. Den nye regjeringen klarte likevel ikke å endre dette. Den hadde ikke det nødvendige tre femtedels flertall for å overprøve presidentens veto. President Andrzej Duda representerte Lov og rettferdighets-partiet.

## Meningsmålinger før valget
I meningsmålingene som var holdt inntil utløpet av februar 2025, viste at Trzaskowski ville vinne første valgomgang foran Nawrocki, med Mentzen på tredje og Hołownia på fjerde plass. I disse meningsmålingene var kandidaten Grzegorz Michał Braun ikke med blant de fremste.

Meningsmålingene viste at Trzaskowski ville vinne en andre valgomgang med Nawrocki som motkandidat.

## Første valgomgang
Det var ved fristens utløp registrert 13 kandidater til presidentvalget. Hver av dem var støttet med underskriftene til minst 100 000 stemmeberettigede. Kandidatene måtte ha fylt 35 år på valgdagen.

Den liberalkonservative Rafał Trzaskowski som fikk flest stemmer i første valgomgang, representerte partiet Platforma Obywatelska. Karol Nawrocki som kom på andre plass i første valgomgang var partiløs, men nominert av partiet Lov og rettferdighet. På tredje plass i første valgomgang kom Sławomir Mentzen (Konfederacja Wolność i Niepodległość) med 14,8 % av stemmene. Den fjerde største oppslutning med 6,34 % fikk den høyreorienterte Grzegorz Michał Braun, og på femte plass med 4,99 %, den sentrumsorienterte Szymon Hołownia.

## Andre valgomgang
Nawrocki vant valget med 50,89 % av stemmene. Valgdeltakelsen var på 71,63 %.

## Godkjenning av valgresultatet
En avdeling av Polens høyesterett godkjente valgresultatet i samsvar med loven. Sammensetningen av denne avdelingen ble før valget kritisert av både polske jurister, EU-domstolen og Europakommisjonen. Det ble vist til at dommerne i denne avdelingen ikke var valgt uavhengig blant landets dommere, men utnevnt direkte av en tidligere PiS-regjering.

## Referanser


## Eksterne lenker
*
Jeg mot meg

***Jeg mot meg*** er en norsk dokumentarserie i to sesonger som ble vist på NRK i 2016 og 2018, om åtte unge mennesker som slet med angst, ensomhet, treningsforstyrrelser og rusproblemer. I serien møttes de jevnlig gjennom åtte uker til samtaleterapi med psykolog Peder Kjøs, og dokumenterte i tillegg sine psykiske utfordringer gjennom videodagbøker. 

Serien var produsert for NRK.

## Tabuprisen
I 2016 ble de åtte ungdommene som deltok i sesong 1, samt Peder Kjøs, tildelt Rådet for psykisk helses utmerkelse Tabuprisen.

## Langtidseffekter
I ettertid ble det gjennomført en studie av hvordan det hadde påvirket de totalt 16 deltagerne å være med i dokumentarserien. Forskerne bak studien, Kjersti Blehr Lånkan og Kjersti Thorbjørnsrud, konkluderte med at flertallet hadde hatt positivt utbytte av deltagelsen, mens et mindretall rapporterte om «mangel på kontroll over sin egen historie, fremmedgjørende fremstillinger av seg selv, og skyldfølelse over å ha utlevert andre mennesker».

## Referanser


## Eksterne lenker
* *[https://tv.nrk.no/serie/jeg-mot-meg/ Jeg mot meg]* på NRK
* *[https://www.imdb.com/title/tt7518322/ Jeg mot meg]* på IMDB
Grim (navn)

**Grim** er et nordisk mannsnavn med norrøn opprinnelse. Navnet betyr «maske/hjelm». Det er mest utbredt på Island i formen *Grímur*.

## Etymologi
*Grim* er en gammeldansk og gammelsvensk form av norrøne *GrímR*, som er dannet av *gríma*, «maske/hjelm», eller *grímr*, «person med maske/hjelm». Det norske ordet *[[grime]]* har samme opprinnelse. Navnet har videre opprinnelse i det rekonstruerte urnordiske navnet **Grīmaz*. 

*Grim* kan også være et gammeldansk og gammelsvensk navn dannet av norrøne *grimmr*, «grusom».

## Utbredelse
*Grímr* var et vanlig mannsnavn på Island og antakelig også i Norge i vikingtiden. Over 30 forskjellige personer med navnet er nevnt i Landnåmabok.
*Grim* er kjent brukt i Norge i middelalderen, men var ikke blant de mest brukte navnene. Over 30 forskjellige personer med navnet er nevnt i Regesta Norvegica.
*Grim* er også kjent brukt i Norge på 1500-tallet, men var ikke blant de mest brukte navnene. Over 10 personer med navnet er nevnt i norske lensrekneskapsbøker 1548-1567. Navnet ble også skrevet som *Griim* og *Grym*.
Navnet *Grim* har senere vært lite brukt i Norge

Navnet er i dag mest brukt på Island, i formen *Grímur*, men er ikke blant de mest brukte navnene der.

|}

## Kjente personer med navnet
Personene i listen er ordnet kronologisk etter fødselsår.
* Grímur Kamban (800-tallet), færøysk–norrøn bosetter, regnes som den første som slo seg ned på Færøyene
* Grímur Geitskör (900-tallet), islandsk høvding, tilskrevet etableringen av Alltinget
* Grímur Jónsson Thorkelin (1752–1829), islandsk-dansk filolog og historiker
* Grímur Thomsen (1820–1896), islandsk poet, diplomat og redaktør
* Grim Berge (1922–2005), norsk forsker
* Grímur Hákonarson (født 1977), islandsk filmregissør og manusforfatter

## Referanser


## Eksterne lenker
Team Pølsa

***Team Pølsa*** er en norsk realityserie på NRK hvor seks unge mennesker med ulike funksjonsvariasjoner, sammen med lagleder Øystein «Pølsa» Pettersen, tester og utfordrer grenser innen sosiale, fysiske og psykiske utfordringer.

I 2025 vant serien prisen for «beste reality- og livsstilsprogram» i Gullruten.

## Sesong 1 (2025)
Målet for sesong 1 var at de seks ungdommene skulle bli trygge nok på langrennsski til å fullføre løypa i Granåsen skisenter under Ski-VM 2025 i Trondheim. Sesongens siste episode fulgte ungdommene gjennom isete VM-løyper mot mål innenfor satt tidsfrist. Det var fulle tribuner på VM-stadion i det ungdommene tok seg til mål.

Liste over deltakerne, med diagnose: 
* Syver Blindheim (13), med JNCL, barnedemens med synstap
* Peder Danielsen (15), med 3q29 delesjon, et sjeldent kromosom- og genavvik
* Sunniva Spangelo (14), med alvorlig hjertefeil, univentrikulært hjerte/trikuspidalatresi
* Mikkel Munthe (14), Williams’ syndrom
* Pia Hasund Vareberg (15), cerebral parese
* Trygve Kroken-Braate (13), skjelettdysplasi

I etterkant av sesong 1 fikk deltaker Syver Blindheim mye oppmerksomhet for sitt engasjement for forskning på barnedemens, med mål om å finne en medisinsk kur. Per september 2025 var det samlet inn rundt 20 millioner kroner til forskning. Ressursene styrket forskningen på barnedemens på en måte som ble omtalt som en *gamechanger*. Boka *Syver : Kampen mot barnedemens*, av forfatter Guro Kulset Merakerås, kom også ut samme år.

## Sesong 2 (2026)
Målet for sesong 2 er at seks nye ungdommer skal prøve seg i skiskyting i Holmenkollen, torsdag 19. mars. Serien starter på NRK fredag 27. februar.

Liste over deltakerne, med diagnose:
* Benjamin Midtbø Høydal (11), med dysmeli
* Alva Bjerrehorn (13), med sterk svaksynthet (lebers kongenitale amaurose)
* Erik Damsgård Tomter (14), med Williams’ syndrom og utviklings­hemming
* Synne Lykkeslet (14), med OCD, autisme og tourettes
* Kornelius Smeby-Ryen (13), med ryggmargsbrokk og hydrocephalus
* Eleah Tysdal (13), med ADHD og utviklingshemming

## Sesong 3 (2027)
NRK åpnet i løpet av vinteren 2026 for søknader til sesong 3.

## Priser og nominasjoner

## Referanser


## Eksterne lenker
*
Glittervatnet

**Glittervatnet** er en innsjø i Skjåk kommune, nordøst i Breheimen nasjonalpark. Innsjøen har tilsig hovedsakelig fra vest, og utløp mot øst gjennom Glitra til Otta (elv).

Like ved østenden av vatnet har Skjåk Almenning den ubetjente hytta Glittervassbu, tilgjengelig for allmenheten.

## Referanser
Olav Gustafsson

**Olav Gustafsson** er en norsk trommeslager.

Gustafsson var i en tiårsperiode bosatt i Berlin, der han arbeidet som studiomusiker. I 1976 mottok han og de øvrige medlemmene av bandet Messengers prisen *[[Deutsche Schallplattenpreis]]* (tlsvarer den norske Spellemannsprisen) i klassen for beste nykommer.

Han var medlem av Big Chief Jazzband fra 1994 til 2024, og har også spilt med blant andreGeorg Danzer & Band, Känguru, KPM, Patey's Pipe, Søren Bøgelund's Mirakelband, R&B Express, Jonas Fjeld og Jørn Hoel. I 1998 turnerte han med amerikanske Ike Turner.

## Referanser


## Eksterne lenker
* Utgivelser på Discogs
Victoria Skau

**Victoria Frostmann Skau** (født 1999) er en norsk youtuber, realitydeltaker og programleder fra Nesodden.

Hun begynte å legge ut innhold på Youtube i 2018, og ble raskt omtalt som Norges raskeste voksende youtuber. 

Hun har vært deltaker i TV-programmet ''Sofa'' på NRK og programleder i *[[Spøkelsesjegerne (TV-program)|Spøkelsesjegerne]]* på Discovery sammen med Robin Hofset og Lilli Bendriss i 2021. Hun har også vært programleder for ''VG-Lista 2020'' og for podkasten «*Bryter ned fasaden*». I april 2023 startet hun som programleder i Radio Topp 40.

## Referanser


## Eksterne lenker
* 
*
Karol Nawrocki

**Karol Tadeusz Nawrocki** (født 1983) er en polsk historiker, tidligere idrettsutøver og politiker (partiløs, men støttet av Lov og rettferdighet). Fra 6. august 2025 er han presidenten av Polen. Han er leder av Institutt for nasjonalt minne – Kommisjonen for etterforskning av forbrytelser mot det polske folk. I februar 2024 ble han ettersøkt av Russland etter nedrivning av sovjetiske minnesmerker i Polen. Partiet Lov og rettferdighet foreslo ham i 2025 som sin kandidat ved presidentvalget i 2025. Han ønsker å fortsette våpenstøtten til Ukraina.

Den 2. juni 2025 ble Nawrocki valgt til president i Polen.

Han er amatørbokser og hadde ambisjoner om å konkurrere. Han spiller fotball og har arbeidet som dørvakt på hotell. Nawrocki har doktorgrad i historie og ledet tidligere museet for andre verdenskrig i hjembyen Gdańsk.

På Polens nasjonaldag 11. november 2025 deltok han i marsj organisert av det sterkt nasjonalistiske partiet Konfederacja.

## Referanser


## Eksterne lenker
*
Detangler

En ***detangler***, også kalt ***gyro*** eller ***rotor***, er en komponent for sykler som gjør det mulig å rotere styret ubegrenset uten at kabelgjennomføringen floker seg. 

De er brukt på BMX-sykler for å unngå at bremsekablene floker seg, og brukes vanligvis bare for kabelen til bakbremsen. Det finnes flere variasjoner. Kabelen til forbremsen kan derimot føres gjennom fremspringet via en hul bolt kjent som en ***Pott's mod bolt***, og deretter gjennom forgaffelens kronrør for å unngå floker.

Detanglers er tradisjonelt laget for vaiere og fungerer som et aksiallager, men det finnes også varianter for hydrauliske kabler.

## Se også
* Glossar om sykling
* Liste over sykkeldeler
* Slepering, elektronikk-komponent som tillater rotasjon av en kabelgjennomføring

## Referanser
Torolf

**Torolf** er et sjeldent nordisk mannsnavn med norrøn opprinnelse. Navneleddene betyr «torden» og «ulv». Det norrøne navnet *Þórólfr* var vanlig i vikingtiden, men navnet har senere vært mindre brukt. En navnebærer er den tidligere kringkastingssjefen Torolf Elster (1911–2006).

## Etymologi
*Torolf* har opprinnelse i norrøne *Þórolfr*, som er dannet av *þórr*, «torden», og *ulfr*, «ulv».

## Utbredelse
*Þórólfr* var et vanlig mannsnavn på Island og antakelig også i Norge i vikingtiden. Over 30 forskjellige personer med navnet er nevnt i Landnåmabok.
*Torolv* er kjent brukt i Norge i middelalderen, men var ikke blant de mest brukte navnene. Over 10 forskjellige personer med navnet er nevnt i Regesta Norvegica.
Navnet har senere vært mindre brukt.

*Torolf* er i dag mest brukt i Finland, men er sjeldent også der.

|}

## Kjente personer med navnet
Personene i listen er ordnet kronologisk etter fødselsår.
* Torolv Kveldulvsson (fl. 800-tallet), norrøn høvding og kriger, omtalt i Egils saga
* Torolf Juell (1897–1983), norsk offiser og diplomat
* Torolv Kandahl (1899–1982), norsk politiker
* Torolv Solheim (1907–1995), norsk pedagog, essayist, motstandsmann og politiker
* Torolf Elster (1911–2006), norsk journalist, forfatter og kringkastingssjef
* Torolf Rein (født 1934), norsk admiral og tidligere forsvarssjef
* Torolf Nordbø (født 1956), norsk komiker, musiker og forfatter

## Referanser


## Eksterne lenker
Philip Brandin

**Philip Brandin** (–1594) var en nederlandsk billedhugger og arkitekt fra Utrecht. 

Han virket hovedsakelig i Mecklenburg, særlig i byene Schwerin, Wismar og Güstrow. Fra 1578 var han bygmester ved slottet i Güstrow, og i 1583 ble han utnevnt til hofbygmester hos hertug Ulrik. Brandin ble i 1588 engasjert som bygmester for ombyggingen av Nykøbing slott i Danmark, et prosjekt han arbeidet med frem til sin død her i 1594. Slottet ble oppført i nederlandsk renessansestil. 

## Referanser
Lost Tunes from the Vault

***Lost Tunes from the Vault*** er det sjette samlealbumet til det tyske heavy metal-bandet Grave Digger. Albumet ble utgitt 12. mai 2003 via GUN Records.

## Sporliste

## Referanser


## Eksterne lenker
*
Caroline Nitter

**Caroline Nitter Gruber** (født 1998) er en norsk influencer og realitydeltaker fra Tromsø.

I 2020 ble Nitter kjent etter å ha deltatt på *[[Ex on the Beach (Norge)|Ex on the Beach]]*. I 2024 var hun med i sesong 20 av *[[Bloggerne]]* og *[[Norges dummeste]]* på TV&nbsp;2. I løpet av innspilling av *[[Bloggerne]]* åpnet hun opp om diagnosen premenstruell dysforisk lidelse (PMMD).

I 2023 var hun med i *[[71° nord – Norges tøffeste kjendis]]*. I 2025 deltok hun i *[[Farmen kjendis]]*, men trakk seg etter uke 2. 

## Referanser


## Eksterne lenker
* 
*
Peter David Gregory Smith

**Peter David Gregory Smith** (1943–2020) var en britisk prelat og katolsk erkebiskop av Southwark (2010–2019). Tidligere var han biskop av East Anglia (1995–2001) og erkebiskop av Cardiff (2001–2010).
## Liv og virke
### Prest
Peter David Smith studerte først juss ved University of Exeter og gikk deretter inn på *St John's Seminary* i Wonersh og studerte filosofi og teologi. Han fullførte en doktorgrad i kanonisk rett ved *[[Angelicum]]*. Han ble presteviet den 15. juli 1972 av erkebiskop Cyril Conrad Cowderoy. 

Etter å ha tjenestegjort som kapellan underviste Smith i rett ved *St. John's Seminary* i Wonersh. I 1984/85 var han kapellan i Thornton Heath, og fra 1985 til 1994 var han rektor ved *St. John’s Seminary* i Wonersh.

### Biskop av East Anglia
Den 21. mars 1995 utnevnte pave Johannes Paul II ham til biskop av East Anglia. Erkebiskopen av Westminster, kardinal Basil Hume O.S.B., ordinerte ham til biskop den 27. mai samme år. Medkonsekrerende var erkebiskopen av Southwark, Michael George Bowen, og biskop emeritus av East Anglia, Alan Charles Clark. 
### Erkebiskop av Cardiff
Johannes Paul II utnevnte ham til erkebiskop av Cardiff den 26. oktober 2001. 
### Erkebiskop av Southwark
Den 30. april 2010 utnevnte pave Benedikt XVI ham til erkebiskopen av Southwark. Innsettelsen fant sted den 10. juni samme år i *St. George's Cathedral* i Southwark.

Etter at biskop Kieran Conry trakk seg, fungerte Smith også som apostolisk administrator for bispedømmet Arundel og Brighton under det vakante bispesetet fra den 4. oktober 2014 til den 28. mai 2015.

Pave Frans aksepterte hans aldersbetingede avskjedssøknad den 10. juni 2019.

Smith trakk seg så tilbake til Kent-kysten i 2019, men tidlig i 2020 hadde han fått diagnosen kreft. Han døde på Royal Marsden Hospital i Chelsea den 6. mars 2020.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Filippo Bernardini (1884-1954) *1933 
* Biskop Franz von Streng ((1884-1970) *1937
* Erkebiskop Bruno Bernard Heim ((1911-1903) *1961
* Erkebiskop Maurice Noël Léon Couve de Murville (1929-2007) *1982
* Kardinal George Basil Hume (1923-1999) *1976
* Erkebiskop *Peter David Gregory Smith* (1943-2020) *1995

## Referanser
Glitra (Skjåk)

**Glitra** er ei sideelv til Otta i Skjåk kommune. Den har utspring  i Glittervatnet i Breheimen nasjonalpark, og renner i østlig retning forbi Bottsætri. Like nedenfor Bottsætri tar elva opp Blankåi fra nordvest, og elva munner ut i Ottaelva like nedenfor Pollfossen.

## Referanser
Atle Berge

**Atle Berge** er navnet til flere personer

* Atle Berge (bedriftseier) – norskfødt forretningsmann bosatt i Russland (født 1952)
* Atle Berge (forfatter) – norsk forfatter fra Hjelmtveit i Lindås kommune (født 1986)
25 to Live

***25 to Live*** er det andre konsertalbumet til det tyske heavy metal-bandet Grave Digger. Den ble utgitt 14. oktober 2005 via Nuclear Blast Records i anledning for feiring av bandets 25-årsjubileum.

Albumet ble filmet av DirecTV Music Hall og innspilt på *[[The Last Supper (Grave Digger-album)|The Last Supper]]*-turneen (*The Last Supper Tour 2005*) i São Paulo i Brasil den 7. mai 2005. Konsertens settliste inneha flere av Grave Diggers klassikere, samt låter som ikke ble spilt på lenge, så som «Witch Hunter», «Paradise» og «Shoot Her Down». Lydmiksing og mastering av albumet ble gjort ved Principal Studios i Senden i Münster, Tyskland.

*25 to Live* ble utgitt med en 4-siders DVD-størrelses digipak i etui som inneholder 2 CD-er og én konsert-DVD. Sistnevnte inneholder ett bonusspor «A Journey to Brasil» som er en dokumentarfilm.

## Sporliste

## Personell

## Referanser


## Eksterne lenker
*
Philip Lasap Za Hawng

**Philip Lasap Za Hawng** (født 12. februar 1945 i Pang-Pu) er en myanmarsk prest og emeritert katolsk biskop av Lashio.
## Liv og virke
### Prest
Philip Lasap Za Hawng ble ordinert til prest den 1. mars 1973.
### Hjelpebiskop i Myitkyina
Pave Johannes Paul II utnevnte ham til hjelpebiskop av Myitkyina og titulærbiskop av *Avioccala* den 20. desember 1993. Han ble ordinert til biskop av erkebiskop Luigi Bressan, apostolisk nuntius til Thailand, Singapore og Kambodsja og apostolisk delegat til Myanmar, Laos og Malaysia, den 30. april 1994; medkonsekrerende var Paul Zingtung Grawng, biskop av Myitkyina, og Alphonse U Than Aung, erkebiskop av Mandalay.
### Biskop av Lashio
Den 3. april 1998 ble Lasap Za Hawng utnevnt til biskop av Lashio. Den 24. juni 2020 godtok pave Frans Philip Lasap Za Hawngs aldersbetingede avskjedssøknad.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967
* Erkebiskop Luigi Bressan (1940- ) *1989
* Biskop *Philip Lasap Za Hawng* (1944-) *1994

## Referanser
Det statlige Glasunov-konservatorium

**Det statlige Glasunov-konservatorium** er et statlig musikk-konservatorium i byen Petrozavodsk i republikken Karelia.

Konservatoriet har omkring 100 medlemmer og gir både forberedende og avsluttende utdannelse i musikk til sine 600 studenter.

Det har to tilknyttede orkestere og et kor: Petrozavodsk symfoniorkester, Petrozavodsk folkeinstrument-orkester og Petrozavodsk akademiske kor.

## Referanser
Agnes Ausland

**Agnes Ausland** (født Larsen, 1906–1983) var en norsk forfatter av barnebøker og hørespill for barn.

Hun bokdebuterte med barneboken *Ungene i brakka*, som i 1966 ble sendt som hørespill i NRK Radio over flere episoder, tilrettelagt av Ingrid Boman. I 1963 ga hun ut «ungpikeboken» *Den nye familien*. Begge bøkene var inspirert av miljøer i Auslands hjemby Porsgrunn.

*Den nye familien* ble anmeldt av Tordis Ørjasæter, som konkluderte sin omtale slik: *«Den nye familien» har ingen spesiell litterær verdi, men det er en bok vi ønsker velkommen, fordi den tar barnas etiske sans og rettferdighetskrav på alvor.*

I 1961 ble Auslands hørespill *Når enden er god –* sendt i *[[Barnetimen]]*. I 1962 sendte *Barnetimen* et nytt hørespill av Ausland, med tittelen *Rabalder i 6 f*.

## Referanser
Le Havre AC i 1992–93

Le Havre Athletic Club endte sesongen 1992/93 på 15. plass i fransk 1. divisjon.

## Tabell

## Kamper
### [[Coupe de France]]

## Spillerstatistikk

## Referanser


## Kilder
* 

## Se også
*Fransk fotball 1992–1993
Emilia Romagnas Grand Prix 2025

**Emilia Romagnas Grand Prix 2025** (offisielt navn: *Formula 1 AWS Gran Premio del Made in Italy e dell'Emilia-Romagna 2025*) var et Formel 1-løp som ble arrangert 18. mai 2025 på Autodromo Enzo e Dino Ferrari i Imola, Italia. Det var det syvende løpet i Formel 1-sesongen 2025 og femte gang Emilia Romagnas Grand Prix ble arrangert i Formel 1-sammenheng. Løpet ble vunnet av Red Bull Racing-fører Max Verstappen. McLaren-førerene Lando Norris og Oscar Piastri tok andre- og tredjeplassen.

## Førerendring
Alpine byttet ut Jack Doohan med Franco Colapinto etter Miamis Grand Prix 2025.

## Dekk
Dekkleverandøren Pirelli tok med C4, C5 og C6 dekksammensetningene (angitt som henholdsvis hard, medium og soft) for lagene å bruke.

## Treninger
### Trening 1
Treningen startet kl. 13:30 lokal tid (UTC+2) fredag 16. mai.

### Trening 2
Treningen startet kl. 17:00 lokal tid (UTC+2) fredag 16. mai.

### Trening 3
Treningen startet kl. 12:30 lokal tid (UTC+2) lørdag 17. mai.

## Klassifisering
### Kvalifisering
Kvalifiseringen startet kl. 17:00 lokal tid (UTC+2) lørdag 17. mai.

* - Franco Colapinto kvalifiserte seg til 15. plass, men fikk en en-plass grid-straff for å gå inn i fast lane i pit lane før en gjenstartstid ble bekreftet i Q1.

* - Yūki Tsunoda klarte ikke å sette en tid under kvalifiseringen. Han fikk lov til å starte løpet av løpsledelsen, men ble pålagt å starte fra pitlane da bilen hans ble gjenoppbygd ved å bruke flere komponenter med forskjellige spesifikasjoner under parc fermé-forhold.

### Løpet

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge tabellene.

## Referanser
Yesterday (Grave Digger-EP)

***Yesterday*** er den femte EP-en til det tyske heavy metal-bandet Grave Digger. Den ble utgitt 29. september 2006 via Locomotive Records.

EP-en ble utgitt på CD som er innspilt, lydmikset og etterprodusert ved Principal Studios i Senden i Münster, Tyskland, i juni 2006. Videre følger det med en konsert-DVD som bonusutgave. Denne ble innspilt og filmet ved Rock Machina Festival i Moncofa i Spania den 28. juli 2001.

## Sporliste
Spor 1 er en nyinnspilt versjon av låten fra Grave Digger-albumet *[[Heavy Metal Breakdown]]* (1984). Spor 2 var tidligere utgitt på den japanske utgaven av Grave Digger-albumet *[[Liberty or Death]]* (2007). Spor 3 var tidligere tilgjengelig på et Led Zeppelin-hyllestalbum fra 2003 og ble også utgitt som et bonusspor på den japanske utgaven av Grave Digger-albumet *[[Rheingold (album)|Rheingold]]* (2003).

## Personell

## Referanser


## Eksterne lenker
*
Nasjonalmuseumet for republikken Karelia

**Nasjonalmuseumet for republikken Karelia** (russisk: Национальный музей Республики Карелия) er et museum i byen Petrozavodsk i republikken Karelia, Russland.

Det er det største museum i Petrozavodsk. Det ble grunnlagt i 1871 av guvernøren i provinsen Olonets, G. G. Grigorjev. Det befinner seg i det tidligere guvernørhuset fra slutten av det 18. århundre. Utstillingen omfatter 12,000 objekter fra Karelens natur, arkeologi og historie.
Perierpon

***Perierpon*** er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae).

## Utseende
Middelsstore, avlange kortvinger. Hodet er stort og avsnørt fra kroppen ved en smal «hals», med markerte bakhjørner. Dette er imidlertid ikke så utpreget som hos mange andre smalkortvinger.

## Levevis

## Utbredelse
Slekten er utbredt i Namibia og Sør-Afrika.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien smalkortvinger Paederinae Fleming, 1821
****** Stammen Lathrobiini
******* Slekten ***Perierpon*** Bernhauer, 1915
******** *[[Perierpon hewitti]]* Bernhauer, 1915
******** *[[Perierpon kristenseni]]* Bernhauer, 1915

## Referanser


## Eksterne lenker
*
Ophryomedon

***Ophryomedon*** er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså korte bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.

## Utseende
Små, slanke, rødbrunlige kortvinger. Slekten kan kjennes på at hode, pronotum og dekkvinger har opphøyde lengderibber (i likhet med slekten *[[Myrmecosaurus]]*).  **Hodet** er ganske stort, mer eller mindre firkantet, lengre enn bredt, og skilt fra brystskjoldet (pronotum) ved en tydelig, smal "hals". Fasettøynene er ganske små og antennene middels lange, perlekjede-formede. **Brystskjoldet** (pronotum) er lengre enn bredt, mye smalere enn dekkvingene. **Dekkvingene** er parallellsidige, litt lengre enn pronotum. **Bakkroppen** er sylindrisk. **Beina** er ganske korte og tynne.

## Levevis
Smalkortvingene er bakkelevende rovdyr som særlig finnes på litt fuktige steder, mellom løvstrø i skog, men også på gressmarker (prærie). Denne slekten lever sammen med maur.

## Utbredelse
Slekten er utbredt i Øst-Asia (Japan).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien smalkortvinger, Paederinae Fleming, 1821
****** Stammen **[[Lathrobiini]]** Laporte de Castelnau, 1835
******* Understammen Echiasterina Casey, 1905 -ca. 95 arter
******** Slekten ***Ophryomedon*** Wasmann, 1916
********* *[[Ophryomedon crenatus]]* Wasmann, 1916

## Referanser




## Eksterne lenker
* 
* Kortvinger – Tree of life. (engelskspråklig)
San Mamés Stadion

**San Mamés Stadion** er et fotballstadion i Bilbao, Baskerland, Spania. Det er hjemmebanen til Athletic Bilbao som spiller i den øverste divisjonen i Spania.

## Historikk

## Større sportsarrangementer
* I 2018 ble finalene i de europeiske turneringene for rugby union, European Rugby Champions Cup og European Rugby Challenge Cup, spilt her og Leinster fra Irland og Clermont Auvergne fra Frankrike vant.
* I 2024 ble finalen i Mesterligaen i fotball for kvinner spilt her. Barcelona slo Lyon 2–0. Det var hele tre norske spillere i den finalen; Ingrid Syrstad Engen og Caroline Graham Hansen startet og spilte hele kampen for Barcelona og Ada Hegerberg kom inn som innbytter for Lyon.
* I 2025 ble finalen i fotballturneringen Europaligaen spilt her hvor de to engelske lagene  og  møttes og førstnevnte vant 1–0.

Stadionet var valgt ut som vertskap for EM i fotball 2021 som egentlig skulle blitt arrangert i 2020. På grunn av koronapandemien ble mesterskapet flyttet til 2021. 23. april 2021 kunngjorde UEFA at det ble endringer for to av arrangørbyene, Bilbao og Dublin, ble flyttet til andre byer siden byene ikke kunne garantere at man kunne ha publikum på stadion under mesterskapet. Det var fortsatt en uoversiktlig situasjon for koronapandemien i 2021.
## Referanser


## Eksterne lenker
*
Enallagium

***Enallagium*** er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae).

## Utseende
Middelsstore, lange og smale kortvinger. 

## Levevis
Slekten lever i skog.

## Utbredelse
Slekten er utbredt i Sørøst-Asia. 

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien smalkortvinger Paederinae Fleming, 1821
****** Stammen Lathrobiini Laporte de Castelnau, 1835
******* Understammen Lathrobiina Laporte de Castelnau, 1835
******** Slekten ***Enallagium*** Bernhauer, 1915
********* *[[Enallagium armatum]]* Coiffait, 1982
********* *[[Enallagium assamense]]* Cameron, 1931
********* *[[Enallagium borneense]]* (Cameron, 1928)
********* *[[Enallagium brachypterum]]* Coiffait, 1982
********* *[[Enallagium castaneipenne]]* (Cameron, 1924)
********* *[[Enallagium diabolicum]]* (Bernhauer, 1915)
********* *[[Enallagium goropanense]]* Coiffait, 1982
********* *[[Enallagium japonicum]]* Nakane & K.Sawada, 1960
********* *[[Enallagium minimum]]* Coiffait, 1975
********* *[[Enallagium pusillum]]* Coiffait, 1982
********* *[[Enallagium sericeus]]* (Motschulsky, 1858)

## Referanser


## Eksterne lenker
*
Skeggi

**Skeggi** er et sjeldent islandsk mannsnavn med norrøn opprinnelse. Navnet betyr «skjegg».

## Etymologi
*Skeggi* har opprinnelse i norrøne *skegg*, «skjegg». Navnet ble brukt både som personnavn og som tilnavn.

## Utbredelse
*Skeggi* var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
Navnet har senere vært mindre brukt.

Navnet er fortsatt i bruk på Island, men er svært sjeldent.

|}

## Kjente personer med navnet
Personene i listen er ordnet kronologisk etter fødselsår.
* Skeggi Þórðarson (1000-tallet), islandsk lovsigemann og politisk leder

## Referanser


## Eksterne lenker
Snorre (navn)

**Snorre** er et nordisk mannsnavn med norrøn opprinnelse. Navnet betyr «snurre» eller «hardtkjempende». Navnet er i dag vanlig på Island i formen *Snorri*. En kjent navnebærer er den islandske sagaforfatteren Snorre Sturlason (1179–1241), som har skrevet Heimskringla og Den yngre Edda. 

## Etymologi
*Snorre* er en nyere skandinavisk form av norrøne *Snorri*, som er dannet av *snúa*, «snurre», eller *snerra*, «hardtkjempende». Navnet ble brukt både som personnavn og tilnavn.

## Utbredelse
*Snorri* var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
Navnet har senere vært mindre brukt.

Navnet er i dag vanlig på Island, i formen *Snorri*.

|}

## Kjente personer med navnet
Personene i listen er ordnet kronologisk etter fødselsår.
* Snorre Gode (963–1031), islandsk høvding
* Snorre Sturlason (1179–1241), islandsk høvding, skald og sagaforfatter
* Snorre Serigstad Valen (født 1984), norsk politiker
* Snorre Bjerck (født 1962), norsk jazzmusiker og perkusjonist
* Snorre Harstad (født 1971), norsk fotballspiller
* Snorre Krokus (2000-tallet), norsk musiker og låtskriver

## Referanser


## Eksterne lenker
Tripectenopus

***Tripectenopus*** er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae). De er middelsstore, slanke, kortbeinte kortvinger som i stor grad lever nede i bakken.

## Utseende
Middelsstore (ca. 10 millimeter), lange og smale, rødbrune kortvinger. Hodet er litt flatt, rundet, lengre enn bredt, fasettøynene ganske små, antennene forholdsvis korte og kraftige. Halsen er markert, men forholdsvis tykk. Pronotum er tydelig lengre enn bredt og smalere enn hodet, kraftig tilsmalnende forover. Dekkvingene er temmelig korte, bakkroppen lang og sylindrisk.

## Levevis
Disse lange og smale billene lever i stor grad underjordisk, der de graver i jorda. De er blant annet vanlige i strølaget og rett under dette i skog.

## Utbredelse
Slekten er vidt utbredt i Australia.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien smalkortvinger Paederinae Fleming, 1821
****** Stammen Lathrobiini
******* Understammen Lathrobiina
******** Slekten ***Tripectenopus*** Lea, 1918
********* *[[Tripectenopus australiae]]* (Fauvel, 1878)
********* *[[Tripectenopus caecus]]* Lea, 1918
********* *[[Tripectenopus handschini]]* (Scheerpeltz, 1935)
********* *[[Tripectenopus microps]]* (Lea, 1923)
********* *[[Tripectenopus occultus]]* Britton, 1974
********* *[[Tripectenopus pectinatrix]]* (Lea, 1923)
********* *[[Tripectenopus torrensensis]]* Blackburn, 1891

## Referanser


## Eksterne lenker
*
Dysanabatium

***Dysanabatium*** er en gruppe (slekt) av biller som hører til underfamilien smalkortvinger (Paederinae) i den store familien kortvinger (Staphylinidae). 

## Utseende
Middelsstore (5-8 millimeter), lange og smale kortvinger. På farge er kroppen svart, antenner, palper og bein kan være gulaktige. Hodet er stort, formen varierer, fasettøynene ganske små, antennene forholdsvis lange og tynne, gjerne omtrent halve kroppslengden. Halsen er markert, men forholdsvis tykk. Pronotum er lengre enn bredt, oftest tydelig smalere enn hodet, med rundede sider. Dekkvingene er litt rundede, bakkroppen mer eller mindre kølleformet. Beina er lange (til smalkortvinger å være) og tynne.

## Levevis
Slekten lever på elvebredder i skog.

## Utbredelse
Slekten er utbredt i Sørøst-Asia (India, Nepal, Kina, Myanmar, Thailand, Malaysia, Vietnam, Indonesia). I tillegg er det kjent flere arter fra baltisk rav fra eocen-tiden i Europa.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien smalkortvinger Paederinae Fleming, 1821
****** Stammen Lathrobiini Laporte de Castelnau, 1835
******* Understammen Lathrobiina Laporte de Castelnau, 1835
******** Slekten ***Dysanabatium*** Bernhauer, 1915
********* †*[[Dysanabatium aenaum]]* Bogri, Solodovnikov & Żyła, 2018
********* *[[Dysanabatium aeneipennis]]* (Cameron, 1931)
********* *[[Dysanabatium birmana]]* (Cameron, 1931)
********* *[[Dysanabatium borneense]]* Rougemont, 1997
********* †*[[Dysanabatium damgaardi]]* Bogri, Solodovnikov & Żyła, 2018
********* *[[Dysanabatium femoralis]]* (Cameron, 1931)
********* *[[Dysanabatium gracilentum]]* Rougemont, 2014
********* *[[Dysanabatium jacobsoni]]* Bernhauer, 1915
********* †*[[Dysanabatium johannesi]]* Bogri, Solodovnikov & Żyła, 2018
********* *[[Dysanabatium hainanense]]* Peng & Li, 2014
********* †*[[Dysanabatium kechrimparense]]* Bogri, Solodovnikov & Żyła, 2018
********* *[[Dysanabatium kinabaluense]]* Rougemont, 2014
********* *[[Dysanabatium longicorne]]* Rougemont, 2014
********* *[[Dysanabatium minangkabau]]* Rougemont, 1997
********* *[[Dysanabatium stricticeps]]* Rougemont, 1997

## Referanser


## Eksterne lenker
*
Steffen Eriksen

**Steffen Eriksen** (født 1964) er norsk toller og mediepersonlighet. Eriksen er kjent fra dokumentarserien *[[Toll (TV-serie)|Toll]]* og som deltaker i Spillet og Farmen kjendis.

## Personlig liv og karriere
Han vokste opp i Sarpsborg og interesserte seg for fotball med drøm om å bli profesjonell keeper for Liverpool. Etter videregående, gikk han førstegangstjenesten før han tok et befalskurs som militærpoliti. Drømmen var å bli politi, men planen ble endret. Han har jobbet på Gardemoen som toll siden 1985.

## Referanser
Sundaugle

**Sundaugle** (*Taenioptynx sylvaticus*) er en liten rovfugl i slekten *[[Taenioptynx]]* og inngår i uglefamilien (Strigidae). Arten består som to underarter, som er endemiske til hver sin øy i Sørøst-Asia, henholdsvis Sumatra og Borneo.

## Taksonomi
De to underartene av sundaugle ble tidligere regnet som underarter av janusugle (*T. brodiei*). Januaugla ble på den tiden regnet til slekten *[[Glaucidium (ugler)|Glaucidium]]*, som da hadde fire underarter. En nyere studie av vokaliseringen viste at de to underartene *sylvaticus* og *borneensis* deler en distinkt sangtype som skiller seg markant fra underartene  på det asiatiske fastlandet og  på Taiwan, noe som førte til at begge disse underartene ble lagt inn under en ny art – *T. sylvaticus*. Denne og janusugla ble like etter flyttet til den gjenopprettede slekten *Taenioptynx*, basert på en molekylær fylogenetisk studie publisert i 2019.

## Biologi
Sundaugle ligner janusugle og blir omtrent like stor, altså cirka 15–17 cm lang. Hunnen blir litt større enn hannen. Hannen veier cirka 53 g, mens hunnen veier cirka 63 g. Sundaugla har imidlertid trolig litt lenger vinger enn janusugla, uten at dette har blitt endelig bekreftet.

Sundaugla er en liten, rundt-hodet ugle, svært lik janusugle i utseende, bortsett fra at nakkekragen ser ut til å være hvit. Ytterligere studier av potensielle forskjeller er imidlertid nødvendig.

Arten forekommer i vernede områder, inkludert i Kerinci-Seblat nasjonalpark (på Sumatra) og Kinabalu nasjonalpark (på Borneo). Habitatet består utelukkende av skog, og arten er dermed nesten sikkert sårbar for konsekvensene av habitatødeleggelser. Den globale populasjonsstørrelsen er ikke estimert.

Arten opptrer i ås- og submontan skog, typisk i høyder omkring  på Sumatra. På Borneo finnes den hovedsakelig i primærskog, i høyder omkring . Man regner med at dietten ligner janusuglas.

## Inndeling
Inndelingen følger Birds of the World. Norske navn på artene følger Artsdatabanken.

* Strigiformes, ugler
** Strigidae, uglefamilien 
*** Surniinae, (spurv- og svaleugler)
**** *[[Taenioptynx]]*
***** *[[janusugle|T. brodiei]]*, janusugle
***** *[[sundaugle|T. sylvaticus]]*, sundaugle
****** *T. s. sylvaticus*, nominatformen er endemisk til Sumatra
****** *T. s. borneensis*, endemisk til Borneo

## Referanser




## Eksterne lenker
*
Heidi Sandvand Hegertun

**Heidi Sandvand Hegertun** (født 1982) er en norsk bistandsekspert og organisasjonsleder. Hun har lang erfaring fra norsk og internasjonal utviklingssektor, med særlig kompetanse innen offentlig forvaltning, innovasjon og internasjonalt samarbeid. I april 2022 ble hun Misjonsalliansens første kvinnelige generalsekretær.

## Utdanning og bakgrunn
Sandvand Hegertun er utdannet ved Norges miljø- og biovitenskapelige universitet (NMBU), der hun tok en mastergrad i Development Studies. Hun har i tillegg praksis fra internasjonale feltopphold i Asia, Afrika og Latin-Amerika.

## Yrkeskarriere
Hegertun begynte sin karriere innen internasjonal bistand i Norad (Direktoratet for utviklingssamarbeid), der hun har hatt flere lederstillinger:

* Leder for innovasjon i utviklingssamarbeidet
* Avdelingsdirektør for Kunnskapsbanken
* Leder for Olje for utvikling-programmet

I disse rollene har hun hatt ansvar for faglig utvikling, kapasitetsbygging og koordinering av samarbeid mellom norske og internasjonale partnere.

I 2022 tiltrådte hun som generalsekretær i Misjonsalliansen. Som øverste leder for organisasjonen har hun ansvar for både strategi og drift i samarbeid med partnere i Latin-Amerika, Afrika og Asia.

## Referanser
Ragnhild Mork

**Ragnhild Mork** (født i 1970) er en norsk historiker og tidligere forlagsredaktør som har gitt ut bok om egen sykdom etter at hun fikk slag.

## Bakgrunn

Hun er utdannet cand. philol. med hovedfag i moderne historie fra Universitetet i Oslo. Hennes hovedfagsoppgave hadde tittelen *Kinas Raude Sol. Ml-rørsla og kulturrevolusjonen i Kina 1966-1976*. Hun fikk deretter publisert en rekke forskningsformidlende artikler i skandinaviske bøker og tidsskrifter, basert på hovedfagsoppgaven.

Hun arbeidet som vitenskapelig ansatt ved Institutt for Forsvarsstudier i to år, ledet Informasjonsavdelingen ved Handelshøyskolen Bi i to år, og arbeidet som rådgiver i medieavdelingen i Kulturdepartementet i ett år. Deretter ble hun ansatt som redaktør i Cappelen forlag, senere Cappelen Damm.

## Sykdom, blogg og bok

I mai 2005 fikk Mork, som da var 35 år gammel, et endokardittbasert hjerneinfarkt, det vil si et hjerneslag. Etter slaget måtte hun blant annet trene seg opp til å snakke og gå igjen. 

Hun startet bloggen *Slagdama* i 2015. I 2017 ble boken *Slagdama: Livet er egentlig allright* gitt ut av forlaget Pax. I bloggen og boka gir hun innsyn i sin egen dramatiske sykehistorie, samt gir råd og oppmuntring til andre slagrammede og pårørende. 

## Referanser
Kaffegrut

**Kaffegrut** er husholdningsavfall etter tilberedning av kaffe. Vanligvis kastes eller komposteres det, men på grunn av at det inneholder mange gunstige kjemiske komponenter og på grunn av de store mengdene har det vært utforsket mange andre bruksområder for kaffegrut. I 2019 ble det anslått at over 15 millioner tonn kaffegrut genereres årlig.

## Kjemisk sammensetning
Grut fra ulike typer kaffe har lignende kjemisk sammensetning, selv om grut fra pulverkaffe inneholder færre kjemikalier på grunn av mer omfattende prosessering.

Brukt kaffegrut er rik på sukker, som utgjør omtrent halvparten av massen. Ytterligere 20 % består av protein, og ytterligere 20 % er ligniner. Tørr kaffegrut inneholder betydelige mengder kalium (11.7 g/kg), nitrogen (27.9 g/kg), magnesium (1.9 g/kg) og fosfor (1.8 g/kg). Mengden koffein som er igjen i brukt kaffegrut er rundt 48 % av mengden koffein som er igjen i fersk kaffegrut, mens det er betydelig mindre tanniner i brukt kaffegrut enn i fersk kaffegrut.

## Produksjon
I gjennomsnitt produserer 1000 kg ubrente kaffebønner omtrent 650 kg brukt kaffegrut, og kaffetilberedning resulterer i at over 15 millioner tonn grut genereres årlig.

## Bruk
### Sikkerhet
Man bør være forsiktig med å brenne kaffegrut siden det avgis farlige nitrogenoksider.

### I hager

I hager kan kaffegrut brukes til kompostering eller som mulch for jorddekke ettersom det sakte frigjør nitrogen til jorden. De sies å være spesielt verdsatt av mark og planter som liker syrlig jord (lav pH), som blåbær. Imidlertid har eksperimenter vist at vekst og overlevelse hos kompostmeitemark har blitt redusert ved bruk av kaffegrut som primært råstoff for markene. Brukt kaffegrut er spesielt kjent som et jordforbedringsmiddel.

### Industriell bruk
Kaffegrut kan brukes industrielt i biogass eller til å behandle avløpsvann .  Bioetanol kan også produseres fra sukkerinnholdet i brukt kaffegrut. Etter at det fettet er fjernet som en forbehandling hydrolyseres det vanligvis med fortynnet syre.

Biodiesel kan produseres fra kaffegrut, enten direkte ved å ekstrahere oljene ved hjelp av løsemidler, ved å blande kaffegruten med metan og en katalysator, eller ved å bruke kaffegruten til å fôre bioproduserende alger.

## Referanser
Andreas Meling

**Andreas Meling** (født på Meling på Sola 22. septmeber 1839 og døde i Stavanger 5. august 1928) var en norsk politiker for partiet Høyre, skipsfører, skipsmekler, skipsreder og var ordfører i Stavanger i 1883 - 1884 og 1896. I 1894 ble han valgt inn på Stortinget for Wilhelm Olsen som ble permittert 7. februar samme år. 

Han var gift med Oline (f. Lima) Monsen og de fikk seks barn, Elen Marie, Enok T, Andreas, Ella Røgh, Jonas Schancke og Einar.

Meling var naturligvis involvert i mange saker i sine to perioder som ordfører blant annet vedtak om å bygge bro over Hafrsfjord. Hillevåg gård ble vedtatt solgt. Johannes skole fikk tilbygg, og det ble gitt konsesjon til å sette opp telefonkiosker. Kanalen ved Kjerringholmen ble bygget igjen, mange reguleringssaker med bl.a. kloakledning fra sykehuset. Det ble avsatt midler til ny kommunal skytebane mm.

## Referanser
Andrew Hobson

**Andrew Hobson** (født 1998) er en sørafrikansk landhockeyspiller.

Han representerte Sør-Afrika under Sommer-OL 2024 i Paris, hvor han ble utslått i gruppespillet med det sørafrikanske landslaget.

## Referanser


## Eksterne lenker
*
John Paul Lederach

**John Paul Lederach** (født 1955) er en fredsforsker, historiker og sosiolog fra USA. 

Lederach grunnla og ledet Center for Justice and Peacebuilding ved Eastern Mennonite University i Harrisonburg (Virginia). Han er også tilknyttet stiftelsen Humanity United. Han er medlem av det kristne mennonittsamfunnet. 

Han har utviklet metodikk og skrevet bøker om fredsmekling og konfliktløsning. Han har mottatt Niwano-prisen, og andre fredspriser.
## Referanser
FC Sochaux i 1992–93

Football Club Sochaux-Montbéliard endte sesongen 1992/93 på 16. plass i fransk 1. divisjon.

## Tabell

## Kamper
### [[Coupe de France]]

## Spillerstatistikk

## Referanser


## Kilder
* 

## Se også
*Fransk fotball 1992–1993
Conor Williamson

**Conor Williamson** (født 2001) er en britisk landhockeyspiller.

Han representerte Storbritannia under Sommer-OL 2024 i Paris, hvor han ble utslått i kvartfinalen med det britiske landslaget.

## Referanser


## Eksterne lenker
*
Marc Vizcaino

**Marc Vizcaino** (født 1999) er en spansk landhockeyspiller.

Han representerte Spania under Sommer-OL 2024 i Paris, hvor han ble nummer 4 med det spanske landslaget.

## Referanser


## Eksterne lenker
*
Miyu Hasegawa

**Miyu Hasegawa** (født 2001) er en japansk landhockeyspiller.

Hun representerte Japan under Sommer-OL 2024 i Paris, hvor hun ble utslått i gruppespillet med det japanske landslaget.

## Referanser


## Eksterne lenker
*